
Espoonlahden seurakunta
Pöytäkirja 2/2026
Vaalilautakunta 


Aika 	15.9.2026 klo 16.00
Paikka	Espoonlahden kirkon seurakuntakahvio (os. Kipparinkatu 8, Espoo)
Läsnä	Eero Kling		puheenjohtaja
	Antti Päärni		jäsen
Leena Raineranta	jäsen
Leena Santaharju	jäsen
Kaisa Tuokko	jäsen
Pentti Aalto		varajäsen
	Jukka Lehti		kirkkoherra
	Inari Varimo		vaalilautakunnan sihteeri


Asiat

1 §	Kokouksen avaus
	Puheenjohtaja avasi kokouksen klo 16.02.

2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15).	 
	
	Esitys: 
	Todetaan kokous lailliseksi ja päätösvaltaiseksi.
	Päätös:
	Kokous todettiin lailliseksi ja päätösvaltaiseksi.

3 § 	Pöytäkirjantarkastajien valinta
	
	Esitys: 
Valitaan kaksi pöytäkirjantarkastajaa. 
Päätös:
Valittiin pöytäkirjantarkastajiksi Kaisa Tuokko ja Leena Santaharju.


4 §	Äänioikeutettujen luettelon tarkastaminen
	
	Esitys: 
	Merkitään äänioikeutettujen luettelon tarkastamispöytäkirja tiedoksi. Liite 3. 
	Päätös: 
	Yksimielisesti esityksen mukaan. 


5 §	Valitsijayhdistysten perustamisasiakirjojen tarkastaminen
	KJ 9:14 
	Vaalilautakunta tarkastaa perustamisasiakirjat niihin sisältyvine ehdokaslistoineen viimeistään syyskuun 16 päivänä pidettävässä kokouksessa. Määräajan päättymisen jälkeen jätetty perustamisasiakirja on jätettävä tutkimatta. Tutkimatta jättämisestä on ilmoitettava valitsijayhdistyksen asiamiehelle tai, jos asiamiestä ei ole nimetty, jollekin perustamisasiakirjan allekirjoittajista. 
	Vaalilautakunnan tulee varata valitsijayhdistykselle tilaisuus antaa selitys tai tehdä oikaisu, jos: 
1) nimetty ehdokas ei ole vaalikelpoinen tai jos henkilö on nimetty saman toimielimen jäsenten vaalissa useamman kuin yhden valitsijayhdistyksen ehdokkaaksi;
2) ehdokaslistan nimitys on KJ:n 11 §:n 2 momentin vastainen tai jos sama nimitys on ehdotettu useamman kuin yhden valitsijayhdistyksen nimitykseksi; 
3) ehdokaslista on muutoin virheellinen tai puutteellinen;
4) valitsijayhdistystä ei ole perustettu laillisesti. 
	Selityksen tai oikaisun pyytämisestä on annettava todisteellinen tieto valitsijayhdistyksen asiamiehelle tai, jos asiamiestä ei ole nimetty, jollekin perustamiskirjan allekirjoittajista. Samalla on ilmoitettava havaittu virhe tai puute tai muu tarvittava lisäselvitys sekä määräaika, jonka kuluessa oikaisun tai täydennyksen saa toimittaa. Vaalilautakunnan on ilmoitettava 2 momentin 1 kohdassa tarkoitetusta huomautuksesta myös ehdokkaalle. 
	Perustamisasiakirjat on hyväksyttävä, jos niiden johdosta ei ole esitetty huomautuksia tai päätetty vaatia lisäselvityksiä.
	KJ 9:15,1
	Valitsijayhdistyksen asiamiehellä tai, jos asiamiestä ei ole nimetty, perustamiskirjan allekirjoittajalla on oikeus viimeistään lokakuun 1 päivänä ennen kello 16 tehdä oikaisu sekä täydentää perustamisasiakirjaa. Saman ajan kuluessa hänellä on oikeus tehdä ehdokkaan nimeä, arvoa, ammattia tai tointa, osoitetta tai tarkempaa asuinpaikkaa koskevia tarkistuksia.

Esitys:
	Tarkastetaan valmistavasti valitsijayhdistysten perustamisasiakirjat niihin sisältyvine ehdokaslistoineen. 
· mahdollisten selvitysten ja oikaisujen pyytäminen valitsijayhdistyksiltä 1.10.2026 mennessä Liite 4, Liite 5, Liite 6.
· hyväksytään perustamisasiakirjat, jotka eivät vaadi lisäselvityksiä. 
	
	Päätös:
	Tarkastettiin saapuneet valitsijayhdistysten perustamisasiakirjat sekä niihin sisältyvät ehdokaslistat. Ennen määräaikaa saapui kolme (3) perustamisasiakirjaa.
	Päätettiin hyväksyä Kirkko kaikille -valitsijayhdistyksen, Kokoomus ja sitoutumattomat -valitsijayhdistyksen sekä Yhdessä matkalla -valitsijayhdistyksen perustamisasiakirjat tarkastuksen jälkeen. 


6 §	Päätös äänestyspaikoista, ennakkoäänestyksen ja kotiäänestyksen järjestämisestä sekä vaalitoimitsijoiden ja vaaliavustajien valinnasta
	KJ 9:19,1
	Vaalilautakunnan tulee 14 §:n 1 momentissa tarkoitetussa kokouksessa:
1) määrätä äänestyspaikat ja vaalihuoneistot;
2) määrätä ennakkoäänestystä varten yksi tai useampi vaalitoimitsija ja päättää muista ennakkoäänestystä koskevista asioista sekä laatia ennakkoäänestystä koskeva kuulutus; 
3) valita vaaliavustajat ja päättää muista vaalin valmisteluun liittyvistä toimenpiteistä, jollei niistä ole tehty aikaisemmin päätöstä; 
4) valita tarvittaessa kolme tai useampia ennakkoäänten laskijoita huolehtimaan ennakkoäänten laskennasta jäljempänä 44 §:n 2 momentissa säädetyllä tavalla.

Esitys:
· Määrätään äänestyspaikka tai, jos seurakunta on jakautunut äänestysalueisiin, äänestyspaikat varsinaisena äänestyspäivänä. 
· Määrätään ennakkoäänestyspaikka, joka on auki jokaisena ennakkoäänestyspäivänä klo 9–18, ja muut ennakkoäänestyspaikat. 
· Päätetään minä kellonaikoina äänestys äänestyspaikassa/paikoissa ja ennakkoäänestyspaikassa/paikoissa tapahtuu sekä päätös siitä, ketkä vaalilautakunnan jäsenistä ja varajäsenistä ovat kussakin äänestyspaikassa ja tarvittaessa myös ennakkoäänestyspaikassa mukana. 
· Päätetään muut vaalitoimitsijat ennakkoäänestystä sekä kotiäänestystä varten.
· Valitaan vaaliavustajat
· Päätetään tarvittaessa muista äänestystä sekä ennakkoäänestystä ja kotiäänestystä koskevista käytännön asioista 

Päätös:
‒ Päätettiin varsinaisen vaalipäivän äänestyspaikaksi Espoonlahden kirkko.
· Määrättiin kauppakeskus Lippulaiva (3. krs. ylätasanne, kirjaston edessä) ennakkoäänestyspaikaksi, joka on auki jokaisena ennakkoäänestyspäivänä klo 9–18, ja muut ennakkoäänestyspaikat liitteen 7 mukaisesti (Liite 7).
‒ Päätettiin, ketkä vaalilautakunnan jäsenistä ja varajäsenistä ovat kussakin äänestyspaikassa ja tarvittaessa myös ennakkoäänestyspaikassa mukana. Listaa täydennetään ennen seuraavaa kokousta 1.10.2026.
‒ Päätettiin valtuuttaa hallintopappi ja kirkkoherra järjestämään muut vaalitoimitsijat ennakkoäänestystä sekä kotiäänestystä varten.
‒ Päätettiin, että kuka tahansa vaalivirkailijoista voi toimia vaaliavustajana.


7 §	Ennakkoäänestystä koskeva kuulutus
	Vaalilautakunnan on laadittava viimeistään 16.9.2026 pidettävässä kokouksessa ennakkoäänestystä koskeva kuulutus. (KJ 9:19,1 2 kohta) 
	Kuulutus ennakkoäänestyspaikoista ja -ajoista on julkaistava seurakunnan verkkosivuilla, tarvittaessa myös seurakunnan ilmoitustaululla, viimeistään 26.10.2026 sekä ilmoitettava kuulutuksesta lehdessä viimeistään 29.10.2026. Verkkosivuilla ja tarvittaessa ilmoitustaululla julkaistu kuulutus on pidettävä esillä ennakkoäänestyksen päättymiseen asti.

	Esitys:
	Laaditaan ennakkoäänestystä koskeva kuulutus ja ilmoitus lehteen Liite 8 ja Liite 9 ja Liite 10.


	Päätös:
	Päätettiin käyttää keskusvaalitoimikunnan laatimaa kuulutusta seurakuntavaaleista (Liite 8) sekä lehdessä julkaistavia ilmoituksia seurakuntavaalien ennakkoäänestyksestä (Liite 9) ja ehdokaslistojen yhdistelmistä (Liite 10).
	Päätettiin, että keskusvaalitoimikunta huolehtii kuulutuksen julkaisemisesta sähköisellä ilmoitustaululla ja ilmoituksien julkaisemisesta Kirkko ja kaupunki -lehdessä.


8 §	Ehdokkaiden vaalikarenssi
	Espoon seurakuntien kirkkoherrojen neuvottelu (KHN) suosittelee, että keskusvaalitoimikunta suosittaa vaalilautakunnille, että vaalikarenssi kestää kaikissa Espoon seurakunnissa ennakkoäänestyksen ensimmäisestä päivästä varsinaisen vaalipäivän iltaan (siis 3.-15.11.2026). Tänä aikana ehdokkaat eivät voi toimia esimerkiksi vapaaehtoistehtävissä.

	Esitys:
	Ehdokkaiden vaalikarenssi kestää 3.-15.11.2026 ja tieto karenssista välitetään valitsijayhdistyksille.
	Päätös:
Päätettiin, että tänä aikana ehdokkaat voivat toimia vapaaehtoistehtävissä esimerkiksi messujen ehtoollisavustajina tai kolehdin kantajina tai vastaavissa tehtävissä tai niiden pienryhmien vetäjinä, joissa he toimivat muutoinkin säännöllisesti. Muutoin suositetaan vaalikarenssia 3.-15.11.2026.

9§	Muut asiat
· valitaan tarvittaessa kolme tai useampia ennakkoäänten laskijoita huolehtimaan ennakkoäänten laskennasta KJ 9:44,2 momentissa säädetyllä tavalla. (Jos ennakkoääniä on annettu enemmän kuin 50 ja voidaan perustellusti arvioida, että vaalipäivänä äänioikeuttaan käyttää enemmän kuin 50 henkilöä, voidaan ennakkoäänestyksessä annettujen, vaalikuorissa olevien äänestyslippujen laskeminen aloittaa vaalipäivänä vaalilautakunnan määräämänä aikana, kuitenkin aikaisintaan kuusi tuntia ennen äänestyksen päättymistä. […]
· Valittiin kolme ennakkoäänten laskijaa: Pentti Aalto, Inka Kling ja Leena Santaharju. Täydennetään ennakkoäänten laskijoita teknisillä avustajilla.

10 §	Seuraava kokous
	Torstaina 1.10.2026 klo 16.00.
· äänioikeutettujen lainvoimaisuus ja ehdokasnumerot

11 § 	Kokouksen päättäminen
	Puheenjohtaja antaa tarvittavan muutoksenhakuohjauksen. 
	Puheenjohtaja päätti kokouksen klo 17.02.


Espoossa 15.9.2026 

						
Eero Kling				Inari Varimo
Puheenjohtaja			Sihteeri 

Tarkastanut 15.9.2026

							
Kaisa Tuokko			Leena Santaharju		
Pöytäkirjantarkastaja			Pöytäkirjantarkastaja 
VALITUSOSOITUS
Espoonlahden seurakunnan vaalilautakunta, Pöytäkirja 2/2026, 15.9.2026

MUUTOKSENHAKUKIELLOT
Valmistelua ja täytäntöönpanoa koskevat muutoksenhakukiellot 
Seuraavista päätöksistä ei kirkkolain (652/2023) 12 luvun 4 §:n mukaan saa tehdä oikaisuvaatimusta tai kirkollisvalitusta, koska päätös koskee vain valmistelua tai täytäntöönpanoa. 
Pöytäkirjan pykälät: 1§, 2§, 3§, 5§ (koskien perustamisasiakirjoja, joista on pyydetty selvitystä tai oikaisua), 7§, 8§, 9§, 10§, 11§
Vaalilautakunnan päätöksiä koskeva erityinen muutoksenhakukielto
Seuraavista päätöksistä ei kirkkolain (652/2023) 12 luvun 14 §:n 2 momentin 2-kohdan mukaan saa tehdä oikaisuvaatimusta tai kirkollisvalitusta:
Pöytäkirjan pykälät: 5§ (koskien määräajan jälkeen saapuneita tutkimatta jätettyjä perustamisasiakirjoja), 6§
Oikaisuvaatimusoikeudesta aiheutuva valituskielto
Koska päätöksestä voidaan tehdä kirkkolain 12 luvun 1 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:
Pöytäkirjan pykälät: 4§

OIKAISUVAATIMUSOHJEET
Oikaisuvaatimusviranomainen ja -aika
Seuraaviin päätöksiin tyytymätön voi tehdä kirjallisen oikaisuvaatimuksen.
Viranomainen, jolle oikaisuvaatimus tehdään ja yhteystiedot
	Viranomainen
	Espoonlahden seurakunnan vaalilautakunta

	Käyntiosoite
	Kipparinkatu 8, 02320 Espoo

	Postiosoite
	Kipparinkatu 8, 02320 Espoo

	Sähköpostiosoite
	espoonlahdenseurakunta@evl.fi



Pöytäkirjan pykälät: 4§
Oikaisuvaatimus on tehtävä 14 päivän kuluessa siitä, kun asianosainen on saanut tiedon päätöksestä. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen. 
Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Oikaisuvaatimuksen sisältö
Oikaisuvaatimuksesta on käytävä ilmi
oikaisuvaatimuksen tekijän nimi ja tarvittavat yhteystiedot asian hoitamiseksi
tiedot oikaisuvaatimuksen kohteena olevasta päätöksestä
millaista oikaisua päätökseen vaaditaan
millä perusteilla oikaisua päätökseen vaaditaan.

KIRKOLLISVALITUKSEN OHJEET
Seuraaviin päätöksiin voidaan hakea muutosta kirjallisella valituksella.
Valitusviranomainen, jolle valitus osoitetaan: Helsingin hallinto-oikeus
	Viranomainen
	Espoonlahden seurakunnan vaalilautakunta

	Käyntiosoite
	Kipparinkatu 8, 02320 Espoo

	Postiosoite
	Kipparinkatu 8, 02320 Espoo

	Sähköpostiosoite
	espoonlahdenseurakunta@evl.fi



Pöytäkirjan pykälät: 5§ (perustamisasiakirjat, jotka eivät vaadi lisäselvityksiä)  
Valitusaika on 30 päivää päätöksen tiedoksisaannista.
Muutoksenhakuajan laskeminen
Valitusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa. Jos muutoksenhakuajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen.

VALITUKSEN SISÄLTÖ JA LIITTEET, VALITUSASIAKIRJOJEN TOIMITTAMINEN JA OIKEUDENKÄYNTIMAKSU
Valituksen sisältö
Valituksessa on ilmoitettava
· valittajan nimi ja yhteystiedot
· valittajan henkilötunnus
· postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää
· sähköpostiosoite, jos valitusviranomaisen päätös voidaan antaa tiedoksi sähköisenä viestinä
· päätös, johon haetaan muutosta
· miltä kohdin päätökseen haetaan muutosta ja mitä muutoksia siihen vaaditaan tehtäväksi
· vaatimusten perustelut
· mihin valitusoikeus perustuu, jos valituksen kohteena oleva päätös ei kohdistu valittajaan.
Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.
Valituksen liitteet
Valitukseen on liitettävä
· valituksen kohteena oleva päätös valitusosoituksineen
· selvitys siitä, milloin valittaja on saanut päätöksensä tiedoksi, tai muu selvitys valitusajan alkamisen ajankohdasta
· asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.
Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.
Valitusasiakirjojen toimittaminen
Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Oikeudenkäyntimaksu
Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksu, jollei lain 4, 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1122/2021) 1 §:n mukaan oikeudenkäyntimaksu hallinto-oikeudessa on 310 €. Ajantasainen tieto oikeudenkäyntimaksuista löytyy osoitteesta https://oikeus.fi/tuomioistuimet/fi/index/asiointijajulkisuus/maksut.html  

Yksityiskohtainen valitusosoitus liitetään pöytäkirjanotteeseen.

